23/11/2010 | Administración LocalMunicipal
Cambre
Bases IX Concurso de Escaparates de Nadal “Vive o Nadal en Cambre 2010”

O Concello de Cambre, por Resolución do Alcalde en funcións de data 9 de novembro de 2010 acordou: Primeiro: Aprobar as bases que han de rexer o IX Concurso de Escaparates de Nadal “Vive o Nadal en Cambre 2010”. Para o seu xeral coñecemento, publicase integramente as ditas Bases: 1. O Concello de Cambre, a través da súa Concellería de Promoción Económica e Emprego convoca o IX Concurso de Escaparates de Nadal “Vive o Nadal en Cambre 2010”. 2. Poderán participar neste concurso todos/as os/as comerciantes que desenvolvan a súa actividade no termo municipal de Cambre e que cumpran con todos os requisitos para o exercicio da actividade.3. Para inscribirse no concurso, deberán entregar no Rexistro Xeral da Casa do Concello ou da Casa das Palmeiras unha solicitude de inscrición, segundo o modelo creado para tal efecto e que se inclúe como anexo.4. O prazo de inscrición comezará ás 9:00 horas do día 29/11/2010 e finalizará ás 14:00 horas do día 03/12/2010.5. Desenvolvemento do concurso: 5.1. O xurado estará composto por: - Un representante do Concello de Cambre, quen actuará como presidente do xurado. - Dous representantes do mundo comercial e/ou artístico, especializados na implantación de técnicas de merchandising e/ou no tratamento da imaxe. O/A máis novo/a de entre eles actuará como secretario/a do xurado.5.2. Establécense cinco categorías de premios dotados coas seguintes contías: - Primeiro premio: 900 euros (novecentos euros). - Segundo premio: 600 euros (seiscentos euros). - Terceiro premio: 300 euros (trescentos euros). - Accésit á orixinalidade: 300 euros (trescentos euros). - Accésit ó “Espírito de Nadal”: 300 euros (trescentos euros) Os ditos premios faranse efectivos mediante transferencia bancaria aos premiados e estarán suxeitos ás retencións que se determine pola lexislación tributaria vixente. Con caracter previo ao outorgamento dos premios, comprobarase que os premiados propostos polo xurado estean ao corrente das súas obrigas tributarias municipais, estatais e coa seguridade social e non son debedores á facenda municipal polo reintegro de subvencións. Non poderán obter a condición de premiados as persoas ou entidades nas que non concorran as circunstancias que permitan cualificalos como beneficiarios segundo o disposto no artigo 13 da Lei 38/2003 xeral de subvencións, no artigo 10 da lei 9/2007 de subvencións de Galicia e demais normativa aplicable.5.3. O xurado resérvase o dereito a declarar os premios desertos, se o estimase oportuno.5.4. A adxudicación dos premios farase en función dos puntos a outorgar para os seguintes criterios: - A orixinalidade da decoración: ata 3 puntos. - A orientación comercial da decoración: ata 3 puntos. - A iluminación do establecemento: ata 3 puntos. - A adecuación da decoración ós tipos de produtos: ata 3 puntos · Accésit ó Espírito de Nadal: - A realización da decoración polo/a propio/a empresario/a ou polos/as seus/súas empregados/as, a dificultade e o traballo desenvolvido, o reflexo do Espírito do Nadal · Accésit á orixinalidade, só se terá en conta este criterio.5.5. As decoracións dos establecementos serán examinadas polo xurado o día 13/12/2010 e hábiles sucesivos, se fora necesario.6. O resultado do concurso, que quedará reflectido na acta correspondente, darase a coñecer o día 22/12/2010.7. O feito de participar neste concurso presupón a aceptación destas bases. Razón Social: CIF/ NIF: Nome comercial: Actividade: Enderezo: Teléfono: Fax.: Nome e apelidos: DNI: En calidade de: Nome e apelidos: Posto que ocupa na empresa: Declaro que os datos anteriores son certos e que coñezo e acepto as bases deste concurso. Data. Sinatura do titular ou representante legal Sr. Alcalde- Presidente do Concello de Cambre (A Coruña)” Segundo: Proceder á súa publicación no Boletín Oficial da Provincia e no taboleiro de edictos da Casa Consistorial. En Cambre, a 16 de novembro de 2010 O Alcalde Asdo.: Antonio Varela Saavedra